Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VJEĆE**

KLASA: 024-03/24-01/68

URBROJ: 2196-28-02-24-01

Tovarnik, 19. prosinca 2024.

Temeljem članka 9. Zakona o kulturnim vijećima i financiranju javnih potreba u kulturi („Narodne novine“, broj 47/90, 27/93, 38/09 – pročišćeni tekst i 83/22) i članka 31. Statuta Općine Tovarnik („Službeni vjesnik Vukovarsko-srijemske županije“, broj 3/22), Općinsko vijeće Općine Tovarnik na svojoj 28. sjednici održanoj dana 19. prosinca 2024. godine donosi

# Odluku o usvajanju Programa javnih potreba u kulturi na području

# Općine Tovarnik za 2025. godinu

**Članak 1.**

U Proračunu Općine Tovarnik za 2025. godinu planiraju se sredstva za financiranje javnih potreba u kulturi kako slijedi:

|  |  |
| --- | --- |
| **REDNI BROJ I OPIS** | **PRIJEDLOG PRORAČUNA OPĆINE TOVARNIK ZA 2025. GODINU** |
| R181 TEKUĆE POTPORE UDRUGAMA U KULTURI  Izvor: 45 Prihodi za posebne namjene - ostalo | 27.774,28 |
| **UKUPNO:** | **27.774,28** |

**Članak 2.**

Sredstva iz članka 1. ovog Programa koristit će se za realizaciju programa kulturno-umjetničkih sadržaja:

* zaštitu, očuvanje i promicanje kulturne baštine,
* književnu, nakladničku i knjižničnu djelatnost,
* likovnu i muzejsko-galerijsku djelatnost,
* glazbenu, plesnu i glazbeno-scensku umjetnost,
* dramsku i kazališnu djelatnost,
* filmsku i drugu audiovizualnu djelatnost,
* međunarodnu kulturnu suradnju.

**Članak 3.**

Raspodjelu sredstava za potrebe kulture utvrdit će Općinski načelnik Općine Tovarnik na temelju provedenog javnog natječaja sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) svojom Odlukom po prethodno pribavljenom mišljenju Povjerenstva koje će provoditi javni natječaj.

**Članak 4.**

Ovaj Program stupa na snagu osmog dana od dana objave u „Službenom vjesniku Vukovarsko-srijemske županije“, a primjenjuje se od 1. siječnja 2025. godine.

OBRAZLOŽENJE

* na sjednici vijeća

ZAMJENIK PREDSJEDNIKA OPĆINSKOG VIJEĆA

Mario Adamović mag.iur.